**ROMÂNIA (nu produce efecte juridice)\***

**JUDEŢUL MUREŞ Inițiator**

**MUNICIPIULUI TÂRGU MUREŞ PRIMAR**

**Direcția D.P.F.I.R.U.R.P.L, SPFI SOÓS ZOLTÁN**

**Nr. 76728/29.11.2023**

**REFERAT DE APROBARE**

privind aprobarea noii durate de implementare și a cheltuielilor estimate aferente finalizării proiectului cu titlul **”Sistem de management al traficului în Municipiul Tîrgu Mureș”** finanțat în cadrul Programului Operațional Regional 2014-2020

Prin Programul Operațional Regional (POR) 2014-2020 s-a lansat cererea de proiecte pe Axa 4 - Sprijinirea dezvoltării urbane durabile, cu scopul atragerii fondurilor nerambursabile alocate. Una dintre prioritățile de investiții pe axa prioritară 4 este si 4E - promovarea unor strategii cu emisii scăzute de dioxid de carbon pentru toate tipurile de teritorii, în special pentru zonele urbane, inclusiv promovarea mobilității urbane multimodale durabile și a măsurilor de adaptare relevante pentru atenuare, Obiectivul Specific 4.1 - Reducerea emisiilor de carbon în municipiile reședință de județ prin investiții bazate pe planurile de mobilitate urbană durabilă.

Municipiul Târgu Mureș fiind eligibil conform Ghidului solicitantului, a elaborat o cerere de finanţare cu titlul:***”Sistem de management al traficului în Municipiul Tîrgu Mureș”****.*

Proiectul are ca scop dezvoltarea unui sistem de transport public de călători eficient în vederea creșterii atractivității acestuia în detrimentul autoturismelor personale și reducerea emisiilor de carbon de echivalent CO2 din transport în Municipiul Târgu Mureș.

**Situația existentă a proiectului**

În vederea implementării contractului de finanțare nr. 5535/ 12.06.2020, până în prezent s-au semnat următoarele contracte în vederea implementării proiectului:

|  |  |  |  |
| --- | --- | --- | --- |
| **Nr.**  **Crt.** | **Tipul achiziţiei** | **Valoarea**  **Contractată (lei)** | **Nr. contract + SC câștigătoare** |
| 1. | Achizitia de servicii pentru elaborare si realizarea Studiului de trafic | 59,500.00 | 1.Finalizata  Nr. contract 303 / 14.12.2018, S.C. SIGMA MOBILITY ENGINEERING SRL |
| 2. | Achizitia de studii de teren (studii geo si studii topo) | 53.550,00 | 1.Finalizata  Nr. contract 303 / 14.12.2018, S.C. SIGMA MOBILITY ENGINEERING SRL |
| 3. | Achizitia de servicii tehnice pentru elaborare documentatiei tehnico-economice | 139,825.00 | 1.Finalizata  Nr. contract 303 / 14.12.2018, S.C. SIGMA MOBILITY ENGINEERING SRL |
| 4. | Achiziția de servicii de consultanță pentru elaborarea cererii de finanțare | 29,155.00 | 1.Finalizata  Nr. contract 261/01.11. 2018-SC ROMACTIV BUSINESS CONSULTING SRL |
| 5. | Achizitia de servicii de informare publicitate si promovare în cadrul proiectului | 20,003.90 | 1.Finalizata  Nr. contract 158/30.12.202 SC WEBIMAGE SRL |
| 6. | Achizitia de servicii de consultanta pentru elaborarea procedurilor de achizitie publica | 142.800,00 | 1.Finalizata  Nr. contract 161/31.12.2020SC Dan&Dan Servconsult SRL |
| 7. | Achizitie de servicii de consultanta pentru managementul proiectului | 147,560.00 | 1. Finalizata  Nr. contract 141 / 25.11.2020, Ventrust Consulting SRL |
| 8. | Achizitia servicii de proiectare pentru elaborarea PT, detalii de execuție, documentații aferente DTAC și asistență tehnică din partea proiectantului | 464.100,00 | 1. Finalizata  Nr. contract 254/ 30.12.2021, SC Urban Scope SRL |
| 9. | Achizitia serviciilor pentru verificarea tehnica a proiectului tehnic | 53.550,00 | 1.Finalizata  Nr. contract 109 / 20.07.2022, S.C. Blue Road SRL |
| 10 | Achizitia lucrarilor instalații și a bunurilor care fac obiectul investiției | 27.620.228,50 | 1.Finalizata  Nr. contract nr. 5/21.02.2023, SWARCO Traffic Romania S.R.L. – Lider de asociere |
| 11 | Achizitia serviciilor dirigintelui de santier | 135.660,00 | 1.Finalizata  Nr. contract 278/ 29.12.2022, DFF Proiect Electric SRL |
| 12. | Achizitie servicii de audit financiar al proiectului | 46,410.00 | 1. Finalizata  Nr. contract 159/30.12.2020RAO AUDIT OFFICE SRL |

**Probleme întâmpinate in implementarea proiectului**

În prezent ne confruntăm cu întârzieri în ceea ce privește implementarea activităților proiectului față de termenul inițial estimat în Cererea de finanțare, întârzieri care au intervenit ca urmare a întârzierilor înregistrare în desfășurarea procedurilor de achiziție a serviciilor de proiectare, execuție lucrări și asistență tehnică din partea proiectantului.

Detaliem principalele probleme sesizate, întâmpinate de către beneficiar în această perioada:

* Contractul de finanțare a fost semnat cu întârziere față de data estimată în Cererea de finanțare;
* În ceea ce privește realizarea achizițiilor, s-a previzionat ca procedurile de achizitie pentru serviciile si lucrarile aferente implementarii proiectului se vor realiza dupa semnarea contractului de finantare. Avand in vedere faptul ca semnarea contractului de finantare a intervenit in luna iunie si nu asa cum era estimate (luna aprilie 2020), data estimata pentru inceperea procedurilor de achizitie nu a fost realizata la data care era estimata in Cererea de finantare.
* Un alt factor ce a dus la intarzierea procedurilor a fost instituiriea stării de urgenţă și alertă pe teritoriul României de către Preşedintele României prin Decretul nr.195 / 16.03.2020, în conformitate cu prevederile art. 3(1) din Hotărârea nr. 8 din 12.03.2020 a Comitetului Naţional pentru Situaţii de Urgenţă. Ca urmare, Municipiul Târgu Mureș a luat măsuri pentru limitarea răspândirii riscului de contaminare cu Coronavirus amânând/ reprogramând activitățile aferente proiectului cu privire la realizarea procedurilor de achizite.
* În comparație cu calendarul inițial in care erau estimate a se derula activitățile proiectului s-au înregistrat întârzieri in ceea ce privește procedura de achiziție a serviciilor privind elaborarea documentației tehnice la faza PT care conform graficului estimativ avea o durata de 6 luni in fapt aceasta activitate a fost realizata in 9 luni datorita reluării procedurii de achiziție inițiale pe motiv de prezentare a unor oferte neconforme/ inacceptabile.
* O alta întârziere în cadrul calendarului a fost datorata activității de elaborare a documentației tehnice la faza PT, care conform graficului era estimat a se realiza in termen de 6 luni, dar in fapt aceasta a durat 9 luni ca urmare a necesității unor remedieri si condiționări de avize. Documentația PT a fost avizata de către ADR Centru la data de 14.09.2022.
* După aprobarea documentației tehnice la faza PT a fost inițiată activitatea cu privire la realizarea achiziției principale de execuție a lucrărilor de construcții și a echipamentelor a fost , procedura care a fost demarata in SEAP cu nr. SCN1116060/ 24.10.2022. Ca urmare a publicării s-a înregistrat un singur ofertant, societatea SWARCO TRAFFIC ROMANIA prin Leader de parteneriat.
* Procedura a trecut prin toate etapele de evaluare, in prezent fiind **finalizata** prin încheierea contractului de lucrări nr. 5 in data de **21.02.2023** cu Asocierea S.C. SWARCO Traffic Romania S.R.L. – Lider de asociere, SWARCO Traffic Hungaria Kft. – Asociat 1, SWARCO Traffic Systems GmbH – Asociat 2 și S.C. GLOBAL TECH XPERT S.R.L. – Asociat 3.

În conformitate cu prevederile Ordonanței de Urgență nr. 36 din 17 mai 2023 privind stabilirea cadrului general pentru închiderea programelor operaționale finanţate în perioada de programare 2014-2020, precum și metodologiile emise de Autoritatea de Management (AMPOR) pentru POR 2014-2021, în baza prevederilor art. 6, art. 11 și art. 17 din OUG nr. 36/2023, aprobate prin decizia Comitetului de monitorizare al POR 2014-2020 nr. 155/31.07.2023 s-au emis Instrucțiunile 206/24.10.2023 și 207/31.10.2023.

Conform art. 3, lit.i din OUG 36/2023 proiectul ***”Sistem de management al traficului în Municipiul Tîrgu Mureș”*** a fost propus ca și proiect nefinalizat care se va finaliza înainte de 31.12.2024.

Un proiect poate fi declarat nefinalizat dacă sunt îndeplinite cumulativ următoarele condiții:

a) proiectul nu a fost finalizat fizic sau, după caz, nu a fost implementat integral până la data de 31 decembrie 2023 şi/sau nu contribuie la obiectivele priorităților relevante;

b) cheltuielile efectuate de beneficiar pentru implementarea şi operaționalizarea proiectului după data de 31 decembrie 2023 se suportă din bugetul propriu;

c) proiectul nu face parte din categoria proiectelor etapizate sau a proiectelor care sunt declarate nefunctionale.

Conform art. 17 din OUG36/2023

ART. 17 (5) Cheltuielile necesare operaţionalizării proiectelor/operaţiunilor nefinalizate, efectuate de beneficiari după data de 31 decembrie 2023, sunt cheltuieli neeligibile şi se suportă de către beneficiari din bugetele proprii.

(6) Până la data de 30 septembrie 2023, autorităţile de management ale programelor operaţionale 2014 - 2020 emit instrucţiuni de încheiere a actelor adiţionale de prelungire a duratei contractelor de finanţare care nu se finalizează în perioada de eligibilitate a cheltuielilor, respectiv până la data de 31 decembrie 2023, prin acordarea unui nou termen de finalizare, în scopul îndeplinirii integrale a obiectivelor şi indicatorilor proiectelor nefinalizate şi în vederea asigurării funcţionalităţii acestora, din surse proprii ale beneficiarilor.

Conform art. IV din Instrucțiunea nr.207/31.10.2023 AMPOR, beneficiarii care solicită încadrarea proiectelor ca nefinalizate și prelungirea duratei peste data de 31.12.2023, în vederea finalizării integrale a activităților din fonduri proprii și atingerii indicatorilor, rezultatelor și obiectivelor propuse au față de Autoritatea de Management unele obligații:

* Inițierea până cel târziu la data de 10.12.2023, în SMIS 2014-2020 (flux Act adițional) o solicitare de prelungire a duratei proiectului, în scopul finalizării acestuia, din fonduri proprii, până la data de 31.12.2024
* De a-și asuma obligațiile prevăzute de Anexa 16 al Instrucțiunii 207/31.10.2023
* Odată cu solicitarea de prelungire a duratei proiectului se va depune obligatoriu de către beneficiar Hotărârea Consiliului Local de aprobare a finalizării proiectului și a cheltuielilor estimate legate de acesta în vederea asigurării funcționalității acestuia.

Prin urmare este necesar a se aproba o hotărâre a consiliului local privind prelungirea duratei de implementare a proiectului până în 31.12.2024 și reafirmarea susținerii cheltuielilor neeligibile din bugetul local pentru acest proiect.

|  |  |  |  |  |
| --- | --- | --- | --- | --- |
| Nr. crt. | Surse de finanțare | Valoarea proiectului | Plăți estimate până la 31.12.2023 | Plăți estimate până la finalizarea investiției |
| I | **Valoarea totală proiect, din care:** | **31.377.082,23** | **28.133.460,13** | **3.243.622,09** |
| I.a | Valoarea totală neeligibilă, inclusiv TVA aferent | 5.808.035,03 | 4.285.906,35 | 3.243.622,09 |
| I.b | Valoarea totala eligibilă | 25.569.047,20 | 23.847.553,79 | 0,00 |
| II. | **Contribuția proprie, din care:** | 6.319.415,94 | 4.762.857,42 | 3.243.622,09 |
| II.a | Contribuția solicitantului la cheltuieli eligibile | 511.380,91 | 476.951,08 | 0,00 |
| II.b | Contribuția solicitantului la cheltuieli neeligibile, inclusiv TVA aferent | 5.808.035,03 | 4.285.906,35 | 3.243.622,09 |

Față de cele arătate mai sus în conformitate cu prevederile Codului administrativ propunem spre dezbatere și aprobare Consiliului Local Târgu Mureș, proiectul de hotărâre privind aprobarea finalizării proiectului și a cheltuielilor estimate aferente proiectului ***”Sistem de management al traficului în Municipiul Tîrgu Mureș”.***

**DPFIRURPL SPFI**

**Director Șef Serviciu**

**Costașuc Irma Ijac Dana**

**Direcția Tehnică**

**Director executiv**

**Racz Lucian**

Întocmit. Moldovan Codruța

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  |  |  |  |  |

**(nu produce efecte juridice)\***

**R O M Â N I A Iniţiator**

**JUDEŢUL MUREŞ PRIMAR**

**Consiliul Local al Municipiului Târgu Mureş SOÓS ZOLTÁN**

**H O T Ă R Â R E A nr.\_\_\_\_\_\_\_\_\_**

**din \_\_\_\_\_\_\_\_\_\_\_2023**

privind aprobarea noii durate de implementare și a cheltuielilor estimate aferente finalizării proiectului cu titlul ***”Sistem de management al traficului în Municipiul Tîrgu Mureș”*** finanțat în cadrul Programului Operațional Regional 2014-2020

***Consiliul local al municipiului Târgu Mureş, întrunit în şedinţă extraordinară de lucru,***

**Având în vedere:**

Referatul de aprobare nr. **76728/29.11.2023** inițiat de Primar prin Direcția Proiecte cu Finanțare Internațională, Resurse Umane, Relații cu Publicul și Logistică, Serviciul Proiecte cu Finanțare Internațională, privind aprobarea noii durate de implementare și a cheltuielilor estimate aferente finalizării proiectului cu titlul ”Sistem de management al traficului în Municipiul Tîrgu Mureș” finanțat în cadrul Programului Operațional Regional 2014-2020

* Raportul de specialitate al Direcției Economice
* Raportul de specialitate al Direcției Juridice, Contencios Administrativ și Administrație Publică Locală
* Raportul Comisiilor de specialitate din cadrul Consiliului local municipal Târgu Mureș

**În conformitate cu prevederile :**

Contractul de finanțare nr. 5535/12.06.2020 încheiat cu Ministerul Lucrărilor Publice, Dezvoltării și Administrației și Organismul Intermediar al Agenției pentru Dezvoltare Regională Centru

Ghidului solicitantului pentru POR 2014-2020, 4-Sprijinirea dezvoltării urbane durabile, Prioritatea de investiții 4e-Promovarea unor strategii cu emisii scăzute de dioxid de carbon pentru toate tipurile de teritorii, în special pentru zonele urbane, inclusiv promovarea mobilității urbane multimodale durabile și a măsurilor de adaptare relevante pentru atenuare, Obiectivul Specific 4.1 - Reducerea emisiilor de carbon în municipiile reședință de județ prin investiții bazate pe planurile de mobilitate urbană durabilă

OUG 36 din 17 mai 2023 privind stabilirea cadrului general pentru închiderea programelor operaționale finanţate în perioada de programare 2014-2020, precum și metodologiile emise de Autoritatea de Management (AMPOR) pentru POR 2014-2021

Instrucțiunea 206 din 24.10.2023 al AMPOR

Instrucțiunea 207 din 31.10.2023 al AMPOR

* Legii nr. 24/2000 privind normele de tehnică legislativă pentru elaborarea actelor normative, republicată,
* art. 129 alin.(1), alin. (2) lit. „b”, alin. (4) lit. „d”, art. 134 alin (4), art. 139 alin. (1) art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ.

**H o t ă r ă ş t e :**

**Art.1**. **Se aprobă** noua durată de implementare și a cheltuielilor estimate aferente finalizării proiectului cu titlul **”Sistem de management al traficului în Municipiul Tîrgu Mureș”** finanțat în cadrul Programului Operațional Regional 2014-2020 astfel:

**alin.(1). Se aprobă** implementarea activităților proiectului cu titlul **”Sistem de management al traficului în Municipiul Tîrgu Mureș”**, după data de 31 decembrie 2023, în scopul realizării integrale a acestora, atingerii indicatorilor, rezultatelor și obiectivelor propuse și asigurării funcționalității proiectului, până la termenul aprobat în acest sens la nivelul contractului de finanțare, dar nu mai târziu de 31 decembrie 2024 *(proiect nefinalizat)*.

**alin.(2). Se aprobă** susținerea de la bugetul local după data de 31 decembrie 2023 a tuturor cheltuielilor necesare pentru implementarea și operaționalizarea proiectului in scopul finalizării integrale a acestuia. Valoarea totală va fi actualizată în proiectul bugetului local al Municipiului Târgu Mureș pe anul 2024 în conformitate cu cererile de plată și cererile de rambursare avizate A.M.P.O.R

**Art.2.** Cu aducere spre îndeplinire a prezentei hotărâri se încredințează Executivul Municipiului Târgu Mureș, prin Direcția Economică, Direcția Proiecte cu Finanţare Internațională, Resurse Umane, Relații cu publicul şi Logistică, Direcția Tehnică.

**Art. 3.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art.4.** Prezenta hotărâre se comunică:

- Direcției Proiecte cu Finanțare Internațională, Resurse Umane, Relații cu Publicul și Logistică, Direcției Economice, Direcției Tehnice.

**Viză de legalitate,**

**Secretarul general al Municipiului Târgu Mureș**

**Bordi Kinga**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**